*Súkromná základná škola, SNP 96/ 366, Nová Dubnica*

**Prevádzkový poriadok v čase pandémie COVID-19 platný od 1.09.2020**

**Čl. 1**

 **Predmet dokumentu:**

Prevádzkový poriadok v čase pandémie COVID- 19 je vytvorený na základe odporúčaní Ministerstva školstva, vedy, výskumu a športu Slovenskej republiky a v súlade s aktuálnymi hygienicko – epidemiologickými nariadeniami. Zároveň zohľadňuje možnosti SZŠ v Novej Dubnici a miestne špecifiká.Tento dokument sa vzťahuje na základné prevádzkové podmienky SZŠ po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

**Čl. 2**

**Organizácia prezenčného vyučovania:**

**2. 1 Organizácia vyučovacieho dňa**

Vyučovací proces sa riadi platným rozvrhom hodín, vyučovanie v telocvični bude zaradené až od 20.septembra. Krúžky budú organizované až od októbra. V rozvrhu je zaradené aj blokové vyučovanie a učenie vonku. Je pripravený aj rozvrh na dištančné vzdelávanie.

**2.2 Dĺžka výchovno-vzdelávacej činnosti v budove školy:**

Príchod žiakov do školy je medzi 7.00- 8.00 hod

Triedy 1.S až 4.S prichádzajú do A pavilónu od 7.00 do 8.00 do príslušného klubu.

Triedy 5.S až 8.S prichádzajú do B pavilónu od 7.40 hod do 8.00.

9.S do A pavilónu od 7.40 do 8.00.

Škola končí školským klubom o 16.30 hod.

V školskom klube č.1 budú deti 1.a 3..ročníka na prízemí v 3.S (ráno od 7.00)

V školskom klube č.2 budú deti 2. a 4.ročníka na poschodí v 4.S (ráno od 7.00)

**2.3 Regulovaný vstup do budovy:**

Žiak vchádza do budovy v pavilóne, v ktorom sa nachádza jeho trieda. V chodbe, prípadne pred budovou sa uskutočňuje ranný filter. Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú. Do budovy môžu vojsť iba rodičia prvákov. Zákonný zástupca predkladá pri prvom nástupe žiaka do základnej školy Zdravotný dotazník a vyhlásenie zákonného zástupcu dieťaťa pred začiatkom nového školského roka 2020/21. Po každom prerušení dochádzky žiaka do základnej školy v trvaní viac ako tri dni písomné vyhlásenie zákonného zástupcu o bezinfekčnosti.

**2.4. Dôležité činnosti v priestoroch školy:**

Žiak si v šatni do skrinky odloží rezervné rúško (pre prípad znečistenia svojho používaného rúška). Žiak si umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami. Nosí rúško alebo štít všade vo vnútorných priestoroch základnej školy. Nepedagogický zamestnanec školy nosí rúško alebo ochranný štít. Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosia rúško alebo ochranný štít.

V miestnosti, v ktorej sa zdržuje skupina, je zabezpečené časté a intenzívne vetranie.

Aktivity bude možné organizovať vonku (najmä prestávky) V externom prostredí sú odporúčame vykonávať aj telesno-výchovne aktivity, nie vo vnútornom prostredí školy, či telocvične.

Základná škola opakovane upozorňuje žiakov na dodržiavania hygienických pravidiel pri kašľaní a kýchaní.

Presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy.

Podľa miestnych podmienok sa skupiny žiakov vonku intervalovo striedajú alebo je určený pre jednotlivé skupiny oddelený priestor.

Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

**2.5. Zdravotný ranný filter:**

bezdotykové meranie teploty, kontrola očí, celkového stavu, dezinfekcia rúk

Základná škola v spolupráci so zriaďovateľom zabezpečí každodenný ranný zdravotný filter, ranné meranie teploty žiakov každej skupiny a dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným. Ranný filter je uskutočňovaný pedagogickým zamestnancom alebo iným povereným zamestnancom bezdotykovým teplomerom pri vstupe do základnej školy. V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené. V škole je zriadená Izolačka.

**2.6. Obsah vyučovania:**

Učitelia preveria do konca októbra kvalitu získaných vedomostí a podľa potreby upravia UO jednotlivých predmetov. Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia. Pedagogickí zamestnanci a odborní zamestnanci základnej školy v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozostupy medzi žiakmi pri výchovno – vzdelávacom procese. Niektoré predmety budú realizované vonku, načo treba vhodne dieťa pripraviť (pršiplášť, nepremokavá obuv)! Telesná výchova bude realizovaná vonku za každého počasia. V prípade podozrenia na ochorenie COVID – 19 v ZŠ bezodkladne rieši vzniknutú situáciu s miestne príslušným RÚVZ, zamestnancami základnej školy a zákonnými zástupcami. Škola v prípade potreby zabezpečí dištančné vzdelávanie.

**2.8. Zabezpečenie vyučovacieho procesu:**

Výchovno-vzdelávaciu činnosť zabezpečujú pedagogickí zamestnanci a odborní zamestnanci.

Ostatné činnosti v škole (najmä upratovanie) zabezpečia nepedagogickí zamestnanci.

Rizikové skupiny zamestnancov riešia prípadné problémy podľa Zákonníka práce

Patria sem:

a. tehotné ženy,

b. osoby staršie ako 60 rokov,

c. osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficitným syndrómom).

V prípade, že zamestnanec má zdravotné ťažkosti, včas o tom upovedomí riaditeľa školy.

**Čl. 3**

**Údržba a hygiena**

Toalety budú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Nebudú sa používať textilné uteráky a vzduchové sušiče rúk. Upratovanie a dezinfekcia toaliet bude prebiehať minimálne trikrát denne a podľa potreby. Upratovací personál bude informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa bude vykonávať najmenej raz denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí). Smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Čl. 4**

**Stravovanie v školskej jedálni**

|  |  |  |
| --- | --- | --- |
| **trieda** | **obedy** | **Dohľad/2 ped.zam.** |
| **1.S** | **12.50** |  |
| **2.S** | **11.50** |  |
| **3.S** | **12.50** |  |
| **4.S** | **11.50** |  |
| **5.S** | **11.30** |  |
| **6.S** | **11.30** |  |
| **7.S** | **12.30** |  |
| **8.S** | **12.30** |  |
| **9.S** | **13.30** |  |

Školské stravovanie bude zabezpečené v bežnej podobe. Je možné poskytovať stravu aj externým stravníkom cez výdajné okienko tak, aby sa eliminoval kontakt s internými stravníkmi. Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu. Skupiny žiakov nie je možné voľne premiešavať, len v stanovených skupinách: po 2 triedy spolu. Stravu vydáva personál spolu s čistým príborom zabaleným v obrúskoch. Žiaci si sami jedlo a pitie nedokladajú a neberú si ani príbory. Pri príprave jedál a pri vydávaní jedál je nutné dodržiavať bežné hygienické pravidlá.

**Čl.4.**

**Záverečné ustanovenia:**

Základná škola bude organizovať spoločné akcie len na úrovni tried 1.a 3., 2.a 4., 5.a 6., 7. a 8., vo vážnej situácii nebude organizovať škola žiadne stretnutia.

Súkromná základná škola bude organizovať školy v prírode a viacdňové školské výlety v súlade s pokynmi RÚVZ a MŠVVaŠ SR.

Tento prevádzkový poriadok nadobúda platnosť a účinnosť dňom schválenia.

V Novej Dubnici dňa 1.9.2020

 PaedDr. Jana Kramárová

 Riaditeľka Súkromnej ZŠ